**Еуразиялық экономикалық қоғамдастыққа мүше мемлекеттердiң салық және кеден органдары арасындағы ақпарат алмасу туралы  
келісім  
(Алматы қ., 2002 ж. 25 қаңтар)**

Бұдан әрi Тараптар деп аталатын Беларусь Республикасының Yкіметі, Қазақстан Республикасының Yкіметі, Қырғыз Республикасының Үкіметі, Ресей Федерациясының Үкіметі және Тәжiкстан Республикасының Yкіметі,

1999 жылғы 26 ақпандағы Кеден одағы және Бiртұтас экономикалық кеңiстiк туралы шарттың және 2000 жылғы 10 қазандағы Еуразиялық экономикалық қоғамдастықты құру туралы шарттың ережелерiн басшылыққа ала отырып,

тауарларды (жұмыстарды, қызмет көрсетулердi) әкелу мен әкетуге, Еуразиялық экономикалық қоғамдастыққа (бұдан әрi - ЕурАзЭҚ) мүше мемлекеттердің мемлекеттік бюджеттерiне салықтардың, баждардың және өзге де төлемдердiң уақтылы және толық түсуiне бақылауды күшейтуде өзара мүдделiлiктi ескере отырып,

осы мақсатпен бiр-бiрiне жәрдем кәрсетудi қалай отырып,

төмендегi туралы келiстi:

**1-бап**

Осы Келісімде «құзыреттi органдар» терминiмен ЕурАзЭҚ мүше мемлекеттердiң салық және кеден органдары ұғынылады.

**2-бап**

Тараптар мемлекеттерiнiң әрбiрiнiң кеден және салық органдары өз құзыретi шеңберiнде оларға жүктелген мiндеттердің орындалуы үшiн қажеттi ақпаратпен алмасады.

Тараптар мемлекеттерiнiң әрбiрiнiң кеден органдары өз Тарабының салық органдарына қажеттi ақпаратты бередi.

Тараптардың салық органдары ЕурАзЭҚ мүше мемлекеттердiң құзыреттi салық органдары арасындағы ынтымақтастық туралы қолданылып жүрген үкiметаралық келісімдердiң шеңберiнде кеден органдарынан алынған ақпаратты бiр-бiрiне беруге құқығы бар.

Тараптар мемлекеттерiнiң әрбiрiнiң салық органдары өз Тарабының кеден органдарына қажеттi ақпаратты бередi.

Тараптар мемлекеттерiнiң кеден органдары ЕурАзЭҚ мүше мемлекеттердiң кеден органдары арасындағы ынтымақтастық туралы қолданылып жүрген келісімдердiң шеңберiнде салық органдарынан алынған ақпаратты бiр-бiрiне беруге құқығы бap.

**3-бап**

Ақпарат алмасу тәртібі Тараптар мемлекеттерiнiң әрбiрiнiң салық және кеден органдарының өзара әрекет ету шеңберiнде келісіледi.

**4-бап**

Тараптардың құзыреттi органдары ақпараттың құпиялылығын сақтайды және Тараптар мемлекеттерiнiң ұлттық заңнамасына сәйкес оны қорғау режимiн қамтамасыз етедi.

Тараптардың құзыреттi органдары алынатын ақпараттың үшiншi тұлғаларға берiлуiне жол бермейдi.

**5-бап**

Осы Келісімнiң ережелерiн iске асыру мақсатында Тараптардың құзыреттi органдары жекелеген мәселелер бойынша қосымша хаттамаларды жасауға құқылы.

**6-бап**

Осы Келісімге Тараптардың өзара уағдаласуы бойынша жеке хаттамалармен ресiмделетiн және Келісімнiң ажырамас бөлiгi болып табылатын өзгерістер мен толықтырулар енгiзiледi.

**7-бап**

Осы Келісімнiң ережелерiн түсiндiру және қолдануға қатысты даулар мен келiспеушiлiктердiң барлығы Тараптар арасындағы келiссөздер мен консультациялар жолымен шешiледi.

**8-бaп**

Еуразиялық экономикалық қоғамдастықтың Интеграциялық комитетi осы Келісімнiң депозитарийi болып табылады.

**9-бaп**

Осы Келісім оның күшiне енуi үшiн қажеттi мемлекетiшiлiк рәсiмдердi оған қол қойған Тараптардың орындағаны туралы үшiншi хабарлама депозитарийге сақтауға тапсырылған күнiнен бастап күшiне енедi.

Әрбiр Тарап осы Келісімнен шығуға дейiн кемiнде 6 ай бұрын депозитарийге осы туралы жазбаша хабарламаны жiберіп, шыға алады.

Түпнұсқа дана осы Келісімнiң оның куәландырған көшiрмесiн әрбiр Тарапқа жiберетiн Еуразиялық экономикалық қоғамдастықтың Интеграциялық комитетiнде сақталады.

2002 жылғы 25 қаңтарда Алматы қаласында орыс тілінде бiр данада жасалды.

**Беларусь Республикасының**

**Үкіметіүшін**

**ҚазақстанРеспубликасының**

**Yкіметi үшiн**

**Қырғыз Республикасының**

**Үкіметi үшiн**

**РесейФедерациясының**

**Үкіметiүшiн**

**ТәжiкстанРеспубликасының**

**Үкіметiүшiн**